stanford-oval/wikipedia huggingface dataset:
Kirje heprealaisille, 7. luku
Teksti

Alkuperäinen teksti on kirjoitettu koineen kreikaksi.
Joitakin vanhimpia käsikirjoituksia, jotka sisältävät tämän luvun, ovat:
Codex Vaticanus (325-350 jaa.)
Codex Sinaiticus (330-360 jaa.)
Codex Alexandrinus (n. 400-440 jaa.)
Codex Ephraemi Rescriptus (n. 450 jaa.; säilynyt: jakeet 1-25)
Codex Freerianus (n. 450 jaa.; säilynyt: jakeet 1-2, 7-11, 18-20, 27. ja 28.)
Codex Claromontanus (~550 jaa.)
Tämä luku on jaettu 28 jakeeseen.
Rakenne

Tämä luku voidaan ryhmitellä (ristiviittauksin muihin Raamatun osiin):
Kirje heprealaisille 7:1-10 = Vanhurskauden kuningas
Kirje heprealaisille 7:11-19 = Parempi arvio
Kirje heprealaisille 7:20-28 = Uuden papin suuruus
Ristiviittaukset

Kirje heprealaisille 7:17: Psalmien kirja 110:4
Kirje heprealaisille 7:21: Psalmien kirja 110:4
Jae 1

Tämä Melkisedek oli Salemin kuningas ja Korkeimman Jumalan pappi. Kun Abraham oli paluumatkalla lyötyään kuninkaat, Melkisedek tuli häntä vastaan ja siunasi hänet
Kidō senshi Gundam 00

| Kidō senshi Gundam 00 |
| --- | --- |
機動戦士ガンダム00   (Kidō senshi Gundam 00)
Genre: toiminta, science fiction 
TV-anime
Ohjaaja: Seiji Mizushima
Studio: Sunrise, Mainichi hōsō
Lähetyskanavat: MBS ja TBS-ketju, Gyao
Alkuperäinen lähetyskierros: 6.10.2007 – 29.3.2009
Jaksojen määrä: 50 
Manga: Kidō senshi Gundam 00 (Ōto Taguchi)
Tekijä: Ōto Taguchi
Julkaisija: Kōdansha
Sarjajulkaisulehti: Gekkan Magazine Z, Magazine Great, Magazine E-No
Ensimmäinen painatus: marraskuu 2007 – maaliskuu 2010
Kirjojen lukumäärä: 8 
Manga: Kidō senshi Gundam 00 (Kōzō Ōmori)
Tekijä: Kōzō Ōmori
Julkaisija: Kadokawa shoten
Sarjajulkaisulehti: Kerokero Ace
Ensimmäinen painatus: lokakuu 2007 – lokakuu 2009
Kirjojen lukumäärä: 7 
Manga: Kidō senshi Gundam 00 (Tarō Shiguma)
Tekijä: Tarō Shiguma
Julkaisija: Kadokawa shoten
Sarjajulkaisulehti: Gundam Ace
Ensimmäinen painatus: elokuu 2008 – kesäkuu 2006
Kirjojen lukumäärä: 2 
Manga: Kidō senshi Gundam 00 (Yun Kōga)
Tekijä: Yun Kōga
Julkaisija: Kadokawa shoten
Sarjajulkaisulehti: Gekkan Newtype
Ensimmäinen painatus: –
Kirjojen lukumäärä: 1 
Peli: Kidō senshi Gundam 00 (Nintendo DS)
Pelin tuottaja: BEC
Pelin julkaisija: Bandai Namco Games
Genre: 3D-toiminta
Ikäsuositus: S
Laitealustat: Nintendo DS
Julkaisupäivämäärä: 27.3.2008 
Peli: Kidō senshi Gundam 00 – Gundam Meisters
Pelin tuottaja: Yuke’s
Pelin julkaisija: Bandai Namco Games
Genre: toiminta
Ikäsuositus: S
Laitealustat: PlayStation 2
Julkaisupäivämäärä: 16.10.2008 
Kirja
Kirjailija: Noboru Kimura
Taiteilija: Kōhei Yoneyama, Takayuki Yanase, Taraku Uon, Naohiro Washio, Kanetaka Ebikawa
Julkaisija: Kadokawa Shoten
Alkuperäinen painatus: 1.4.2008 – 1.3.2010
Kirjojen lukumäärä: 8 
Kuunnelma-CD: Kidō senshi Gundam 00: Another Story
 
Kidō senshi Gundam 00 (jap. 機動戦士ガンダム00) on japanilainen televisioanimaatiosarja ja sen pohjalle perustuva media-franchise. Se on tehty high vision -kuvanlaadulla. Sen kutsumanimi on 00. Sarja oli viimeinen Gundam-sarja, jota lähetettiin analogisena Japanin tv:ssä.
Yleistä

Tv-sarja on osa Gundam-sarjaa, jossa ihmisenmuotoiset taistelukoneet, mobile suitit, toimivat sotien pääaseina. Toisin kuin fiktiivisiin aikajatkumoihin sijoittuneet aiemmat Gundam-sarjat, Gundam 00:n tapahtumat alkavat vuonna 2307 jaa. Maassa. Tarinassa keskittyy aseelliseen Celestial Being -ryhmittymään, joka pyrkii hävittämään sodat Maapallolta väkivaltaisin keinoin.
Sarja on SD Gundam Force mukaan lukien 12. Gundam-sarja ja ensimmäinen Gundam-tv-sarja, joka oli jaettu kahteen, 25-jaksoiseen tuotantokauteen. Samalla se oli myös ensimmäinen yksittäinen Gundam-sarja, jonka tapahtumat sijoittuvat eri aikakausille eri osiin jaoteltuina. Useampaan ajanjaksoon sijoittuvan tarinan konseptia hyödynnettiin myöhemmin uudelleen Kidō senshi Gundam Age -sarjassa.
Sarjan ensimmäinen kausi näytettiin 6. lokakuuta 2007 – 29. maaliskuuta 2008 MBS-/TBS-ketjun (JNN) lauantaisin kuudelta (myöhemmin osalla kanavista). Sarja oli viimeinen ko. ohjelmalokerossa nähty ohjelma. Gundam 00 oli Gundam-sarjan ja ohjelmalokeronsa ensimmäinen high vision -laadulla tehty ja näytetty sarja, ja sitä levitettiin myös datalähetyksinä. Sarjan toinen kausi alkoi 5. lokakuuta 2008 ja päättyi 29. maaliskuuta 2009, ja sitä näytettiin lauantai-illan lokeron seuraajapaikalla sunnuntaisin viideltä iltapäivällä (samaan aikaan koko Japanissa). Ensimmäisen kauden keskimääräinen katsojaosuus oli 4,8 %, toisen 4,47 %.
Syyskuussa 2009 sarjan tarina saatettiin päätökseen Gekijōban Kidō senshi Gundam 00 – A Wakening of the Trailblazer -elokuvalla.
Juoni

Vuonna 2307 jaa. ihmiskunta on ehdyttänyt fossiilisten polttoaineiden varastot ja siirtynyt käyttämään avaruusaurinkovoimaloiden energiaa ja avaruushissejä. Näiden laitosten valtavien rakennuskustannusten vuoksi niiden suomista hyödyistä pääsevät nauttimaan kuitenkin vain kolme suurta valtioliittoumaa, Unioni, AEU ja Ihmiskunnan uuistusliitto. Vaikka nämä kolme supervaltaa eivät olekaan avoimessa sodassa keskenään, niiden kesken vallitsee jyrkkä aseellisen kilpavarustelun ja kylmän sodan tila. Lisäksi näihin liittoumiin kuulumattomat valtiot ovat ajautuneet köyhyyteen. Tilanteen johdosta maailmassa käydään jatkuvia sisällissotia ja aseellisia konflikteja.
Juoni > Ensimmäinen kausi

Sarjan ensimmäinen kausi käynnistyy, kun kaksi tunnistamatonta mobile suitia (MS) hyökkää uuden mobile suitin esittelyharjoitusta pitävän AEU:n kimppuun. Nämä mobile suitit, joiden otsaan on kaiverrettu sana ”Gundam”, osoittautuvat liikkumiskyvyiltään ja tuhovoimaltaan ylivertaisiksi AEU:n joukkoihin verrattuna ja tuhoavat joukoittain AEU:n mobile suiteja. Samoihin aikoihin kaksi samankaltaista Gundam- mobile suitia kukistaa Ihmiskunnan uuistusliiton avaruusasemalle iskeneet terroristit ja pelastavat lukuisia siviilejä.
Maailman median kohistessa näistä tapahtumista Gundamit omistava yksityinen sotilasjärjestö ”Celestial Being” (CB) ilmoittautuu iskujen tekijäksi ja julistaa puuttuvansa maailman kaikkiin sotiin ja muihin aseellisiin konflikteihin tarkoituksenaan hävittää sodat maapallolta väkipakolla.
Valtaisaa energiaa tuottavilla ”aurinkoreaktoreilla” varustettuja Gundameita ohjaavat neljä ”Gundam meisteriä”, Setsuna, Lockon, Allelujah ja Tieria. CB pelastaa ihmishenkiä samalla kun suorittaa aseellisia interventioita sotiin, ja maailma joutuu hämmennyksen valtaan. Osa ihmisistä siirtyy suorittamaan terrori-iskuja Celesital Beingiä vastustaakseen, kun taas toiset julistavat tukevansa heidän ideologiaansa. Japanissa asuva tavallinen opiskelijanuori Sajikin huomaa vähitellen joutuvansa vallankumouksen pyörteisiin.
Maailman kolme supervaltaa punovat erilaisia suunnitelmia saadakseen Gundamit käsiinsä, mutta niiden ässäpilotit kukistuvat Gundamien ylivertaisen mahdin edessä, ja Celestial Being jatkaa interventioitaan menestyksekkäästi. Tappioiden jälkeen supervallat järjestävät yhteisen Gundamien-kaappausoperaation yhteisten sotaharjoitusten varjolla. Materiaaliylivoima on Gundameillekin liikaa, mutta juuri häviön näyttäessä väistämättömältä paikalle saapuu Trinity-nimellä itseään kutsuvat kolme uutta Gundam meisteriä, jotka pelastavat Celestial Beingin. Trinity pitää CB:n tähänastisia interventioita liian hellämielisinä ja ryhtyy huomattavasti rajumpiin toimiin.
Setsuna ja kumppanit sanoutuvat irti Trinitystä, joiden toimet aiheuttavat huomattavia siviiliuhreja, mutta tapausten synnyttämä yleinen viha kohdistuu juuri Celestial Beingiin. Tilanne pahentuu, kun yksi Celestial Beingin valvojista, Alejandro, pettää järjestön ja luovuttaa liittoumien käyttöön ”pseudoaurinkoreaktoreita”. Trinityn raa’at toimet olivat myös hänen suunnitelemiaan, ja niiden tarkoituksena oli saada valtiot kokoamaan yhdistynyt armeija CB:n tuhoamiseksi. Tarpeettomaksi käyneestä Trinitystä hankkiudutaan eroon, ja arvoituksellisen Ribbons-nuorukaisen avulla Alejandro saa käsiinsä myös CB:n suunnitelmassa avainasemassa olevan kvanttitietokone Vedan.
Pseudoaurinkoreaktorit käsiinsä saaneet supervaltiot muodostavat kansainvälisen armeijajoukon ja käynnistävät operaationsa Celestial Beingin hävittämiseksi. CB:n suunnitelma epäonnistuu, mutta Setsuna ja kumppanit lähtevät ratkaisutaisteluun uskoen sen olevan lopulta tie rauhaan, vaikka he menettävätkin ystäviään yksi toisensa jälkeen. Taistelun lopputuloksena Alejandro saa surmansa, mutta CB kärsii myös vakavia tappioita, ja sen jäsenet ajautuvat erilleen toisistaan.
Hahmot

Kts. Luettelo Kidō senshi Gundam 00:n hahmoista
Sotakoneet

Kts. Luettelo Kidō senshi Gundam 00:n sotakoneista
Tuotantohenkilöstö

Suunnittelu: Sunrise
Alkuperäisteos: Hajime Yatate, Yoshiyuki Tomino
Ohjaaja: Seiji Mizushima
Apulaisohjaaja: Masaki Kitamura
Sarjan rakenne: Yōsuke Kuroda
Alkuperäishahmoluonnokset: Yun Kōga
Animaatiohahmosuunnittelu: Michinori Chiba
Mecha-suunnittelu: Kanetake Ebikawa, Takayuki Yanase, Hitoshi Fukuchi, Naohiro Washio, Kenji Teraoka, Seiichi Nakatani, Kunio Ōkawara
Animaatio-mecha-suunnittelu: Seiichi Nakatani
Graafinen suunnittelu: Nobuhito Sue (Kusanagi)
Graafisen suunnittelun avustus: Kazushige Kanehira (Kusanagi)
Graafinen ohjaus: Takenori Satō (Kusanagi), Eiji Wakamatsu (Kusanagi)
Värit: Akemi Tejima (Wish)
Science fiction -tutkimus: Tomohiro Chiba, Kenji Teraoka
Skenaarioavustus: Isaku Okabe
Ääniohjaaja: Masafumi Mima
Äänitehosteet: Shizuo Kurahashi (Sound Box)
Kuvausohjaaja: Takeshi Kuzuyama (Asahi Production)
Leikkaus: Yukiko Nojiri
Kuvausohjauksen avustaja: Yui Tanaka
CG-ohjaus: Hiroaki Matsuura, Yasuhiro Katō, Yoshikazu Kon, Masanori Uetaka, Hiroshi Adachi
Musiikki: Kenji Kawai
Musiikkituottajat: Keiichi Nozaki (JVC Entertainment / Flying Dog), Hiroto Shinohara (Sony Music Entertainment), Noboru Mano (Sunrise ongakushuppan)
Kertoja: Tōru Furuya
Vastaavat tuottajat: Seiji Takeda (Mainichi hōsō), Yasuo Minakawa (Sunrise)
Tuottajat: Hiroo Maruyama (Mainichi hōsō), Hiroomi Iketani (Sunrise), Shin Sasaki (Sunrise)
Yhteistyö: Sōtsū, ADK
Tuotanto: Mainichi hōsō, Sunrise
Tunnuskappaleet

Sarjan alku- ja loppulaulujen yhteydessä ei näytetty laulujen sanoja.
Erikoisanimaatiot

Osat
Toisen kauden traileri
Käsikirjoitus Yōsuke Kuroda, animaatio Yūji Takahashi, storyboard, kuvaus ja ohjaus Kazuki Tsunoda
Elokuvan traileri
Käsikirjoitus animaatio ja luonnokset Yūji Takahashi, skenaario, storyboard, kuvaus ja ohjaus Kazuki Tsunoda
Erikoisanimaatiot > Animaatiojulkaisut

Ensimmäisen kauden jaksot julkaistiin DVD:llä 25.1.–25.7.2008, blu-ray-julkaisut 22.8.2008–23.1.2009 seitsemässä osassa. Gundam 00:aa ei enää julkaistu VHS:nä. Gundam 00 on ensimmäinen blu-ray-levynä julkaistu Gundam-sarja.
Toisen kauden jaksot julkaistiin DVD:llä ja blu-rayllä 20.2.–25.8.2009 seitsemässä osassa.
Elokuvan julkaisun kunniaksi sarjan polempien kausien kaikki 50 osaa julkaistiin ”Kidō senshi Gundam 00 Memorial Boxina” 27.8.2010.
Lähetyskanavat

| Asema | Päivät | Kellonaika |
| --- | --- | --- |
| MBS/TBS-verkko (pois lukien alla mainitut 2 kanavaa) | 6.10.2007–29.3.2008 | la 18.00–18.30 |
| SBS/RCC | 13.10.2007–4.4.2008 | la 17.30–18.00 |
| Gyao | 13.10.2007–4.4.2008 | uusi jakso jakeluun la 19.00 |
| BS-i | 6.4.–28.9.2008 | su 11.30–12.00 |
| TBS Channel | 3.11.–8.12.2008 | ma–su 18.30–19.00 |
| Tokyo MX | 7.12.2010–31.5.2011 | ti 22.29–23.00 |
Viikko ennen sarjan alkua, 29.9.2007 lähetettiin 17.30–18.00 saran alkua juhlistava erikoislähetys ”Kidō senshi Gundam 00 hirōen” (viikkoa myöhemmin SBS- ja RCC-kanavilla). Sarjan ensimmäisen jakson lähetystä edeltävänä yönä 6.10.2007 0.25–1.20 nähtiin vain MBS:llä ”Kidō senshi Gundam 00 hirōen: kanzenban”, jossa oli ensimmäisessä erikoisohjelmassa näyttämättä jääneitä haastatteluja.
Sarjan uusintoja näytettiin myös Kids Station -kanavalla. Animax-kanava näyttää kuukausittain jonkin Gundam-teoksen ja on näyttänyt kaikki muut lauantaikuuden sarjat, mutta Gundam 00:aa ei kanavalla ole nähty (lauantaikuuden sarjoista Kids Station näytti Gundam Seed - ja Gundam Seed Destiny -sarjat ensin).
| Asema | Päivät | Kellonaika |
| --- | --- | --- |
| MBS/TBS-verkko | 6.10.2008–29.3.2009 | su 17.00–17.30 |
| Gyao | 12.10.2008–5.4.2009 | uusi jakso jakeluun su 12.00 |
| BS-TBS | 5.4.–27.9.2009 | su 11.30–12.00 |
| Tokyo MX | 7.6.–22.11.2011 | ti 22.29–23.00 |
Toisella kaudella sarjaa näytettiin samaan kellonaikaan koko Japanissa. Näin tapahtui ensimmäistä kertaa Gundamin historiassa, ellei TXN:n näyttämää SD Gundam Force -sarjaa oteta lukuun.
TBS-kanavalla seuraavan jakson teaser jätettiin näyttämättä 17. jaksosta eteenpäin. Tokyo MX -kanavalla toista kautta alettiin näyttää heti seuraavalla viikolla ensimmäisen kauden päätyttyä kanavalla. Näin sarja näytettiin kokonaisuudessaan ensimmäistä kertaa yhden vuoden aikana.
Viralliset sivutarinat

Samaan aikaan televisiosarjan kanssa julkaistiin eri lehdissä samaan jatkumoon kuuluvia virallisia sivutarinoita, jotka kertovat mm. televisiosarjon hahmoja edeltäneistä Gundam meistereist ja Celestial Beingin tukijoukko Feresten toimista sarjakuvien, romaanien ja dioraamojen muodossa.
Kidō senshi Gundam 00P – julkaistiin Dengeki Hobby Magazinessä.
Kidō senshi Gundam 00F – julkaistiin Gundam Acessä.
Kidō senshi Gundam 00V – julkaistiin Gekkan Hobby Japanissä.
Kidō senshi Gundam 00V senki – julkaistiin Gekkan Hobby Japanissä.
Kidō senshi Gundam 00I – julkaistiin Gundam Acessä.
Kidō senshi Gundam 00I 2314 – julkaistiin Gundam Acessä.
Kidō senshi Gundam 00N – julkaistiin Dengeki Hobby Magazinessä.
Muu media > Sarjakuvat

Näitä sarjakuvia julkaistiin Magazine E-no -, Kerokero Ace - ja Gundam Ace -lehdissä.
Ensimmäinen kausi
ISBN 978-4-06-349331-3
ISBN 978-4-06-349357-3
ISBN 978-4-06-349377-1
ISBN 978-4-06-349387-0
Toinen kausi
ISBN 978-4-06-375684-5
ISBN 978-4-06-375718-7
ISBN 978-4-06-375831-3
ISBN 978-4-06-375901-3
Ensimmäinen kausi
ISBN 978-4-04-715041-6
ISBN 978-4-04-715087-4
ISBN 978-4-04-715141-3
Toinen kausi
ISBN 978-4-04-715185-7
ISBN 978-4-04-715240-3
ISBN 978-4-04-715282-3
ISBN 978-4-04-715335-6
Aoi kioku ISBN 978-4-04-715194-9
Aoi kizuna ISBN 978-4-04-715266-3
Kidō senshi Gundam 00: In Those Days, ISBN 978-4-04-715500-8
Wanderer, marraskuu 2008
I'm Home, maaliskuu 2009
Shu o hometatae yo – Allelujah, huhtikuu 2009
The beginning man, julkaistu ”Kidō senshi Gundam 00: Kōga Yun – Dear Meisters Comic & Arts” -julkaisussa
Sora to daichi no majiwaru tokoro, heinäkuu 2010
The Second Birthday, elokuu 2010
Muu media > Romaanit

Romaanit julkaistiin Kadokawa Sneaker bunko -pokkarisarjassa ja ne kirjoitti Noboru Kimura. Piirroksista vastasivat Kōhei Yoneyama, Takayuki Yanase, Taraku Uon ja Nohiro Washio (vain toisessa osassa). Romaaneja kaupattiin sarjan täydellisinä romaaniversioina.
Kidō senshi Gundam 00 (1): Celestial Being, julk. 1. huhtikuuta 2008, ISBN 978-4-04-473601-9
Kidō senshi Gundam 00 (2): Gundam rokakusakusen, julk. 1. elokuuta 2008, ISBN 978-4-04-473602-6
Kidō senshi Gundam 00 (3): Fallen Angel, julk. 1. marraskuuta 2008, ISBN 978-4-04-473603-3
Kidō senshi Gundam 00 Second Season (1): Tenshi sairin, julk. 1. maaliskuuta 2009, ISBN 978-4-04-473604-0
Kidō senshi Gundam 00 Second Season (2): Mukunaru yugami, julk. 1. toukokuuta, 978-4-04-473605-7
Kidō senshi Gundam 00 Second Season (3): Chiriyuku hikari no naka de, julk. 1. elokuuta 2009, ISBN 978-4-04-473606-4
Kidō senshi Gundam 00 Second Season (4): Anew Return, julk. 1. marraskuuta 2009, ISBN 978-4-04-473607-1
Kidō senshi Gundam 00 Second Season (5): Saisei, julk. 1. maaliskuuta 2010, ISBN 978-4-04-473608-8
Muu media > Pelit

Seuraavat pelit julkaisi Bandai Namco Games.
Muu media > Kuunnelma-CD:t

Kuunnelma-CD:t suunnitteli Sunrise ja julkaisi JVC Entertainment.
Special Edition

Special Editionit ovat pääasiassa tv-sarjan materiaalista koostettuja kokoelmaelokuvia, joiden animaatioon ja ääniraitaan on kuitenkin tehty joitakin muutoksia.
Muu media > Muut painotuotteet

Kidō senshi Gundam 00: Mechanic–1st, ISBN 978-4-575-46442-9
Kidō senshi Gundam 00: Mechanic–2nd, ISBN 978-4-575-46448-1
Kidō senshi Gundam 00: Mechanic–Final, ISBN 978-4-575-46457-3
Aiheesta muualla

Virallinen sivusto (Sunrise) (Arkistoitu – Internet Archive) (japaniksi)
Virallinen sivusto (MBS terebi) (japaniksi)
Kidō senshi Gundam 00 - Nintendo DS -pelin sivusto (japaniksi)
Kidō senshi Gundam 00: Gundam Meisters -PS2 -pelin sivusto (japaniksi)
Bandai Hobby Siten Kidō senshi Gundam 00 -sivusto (Arkistoitu – Internet Archive) (japaniksi)
Kissoista

| Kissoista> On Cats |
| --- | --- |

Alkuperäisteos
Kirjailija:  Doris Lessing
Kieli:  englanti
Kustantaja:  Flamingo (HarperCollins)
Julkaistu:  2002
Suomennos
Suomentaja:  Kristiina Rikman
Kustantaja:  Otava
Julkaistu:  2009
Sivumäärä:  207
ISBN:  978-951-1-22850-9
Löydä lisää kirjojaKirjallisuuden teemasivulta
Kissoista (On Cats) on Doris Lessingin pienimuotoinen teos, joka on ilmestynyt 2002. Siihen on koottu hänen kaksi aiempaa tarinaansa Erittäin kissamaista (Particularly Cats) ja Rufus the Survivor sekä muistelmapalanen The Old Age of El Magnifico.
Lessingin rakkaus kissoihin on peräisin ajalta Afrikassa, jossa oli niin villikissoja kuin kotikissojakin. Kissoja oli jälleen hänen elämässään, kun hän asettui Lontooseen. Viimeinen hänen kanssaan elänyt kissa oli El Magnifico, josta kirjan päätösjakso kertoo.
Suomeksi on aiemmin ilmestynyt Erittäin kissamaista (Particularly cats), jonka on suomentanut Sinikka Buckley. (Kirjayhtymä, 1988, 160 s. ISBN 951-26-3028-1)
Kinestetiikka

Kinestetiikka on terveyden- ja sosiaalihuollossa käytössä oleva toimintamalli, jonka avulla terveyden- ja sosiaalihuollon ammattilaiset ja omaishoitajat voivat edistää tuen tarpeessa olevan henkilön omien voimavarojen ylläpitämistä ja edistämistä sekä oman tuki- ja liikuntaelimistönsä terveyttä. Kinestetiikan toimintamalli on tuotu Suomeen vuonna 1997 Sveitsistä.
Kinestetiikka perustuu ihmisen luonnollisten liikemallien ja aistitoimintojen ymmärtämiseen, ihmisen kunnioittavaan kohtaamiseen sekä näiden merkitykseen oppimiselle ja itsehallinnalle. Se tukee ihmistä hänen perustoiminnoissaan siten, että hän kokee toimintansa mielekkäänä ja kykenee aktiivisesti osallistumaan toimintoihinsa huolimatta sairaudestaan tai vammaisuudestaan.
Sanan pohjalla ovat kreikan kinesis eli liike ja aesthetic estetiikka.
Kinestetiikan toimintamalli

Kinestetiikan toimintamallin tavoite on, että henkilö pystyy sairaudestaan tai vammastaan huolimatta osallistumaan itseään koskeviin toimintoihin. Näin toimimalla ylläpidetään avustettavan omia voimavaroja ja toimintakykyä. Kinestetiikan käyttöönotolla voidaan saavuttaa myönteisiä vaikutuksia avustustilanteissa niin avustajan kuin avustettavan näkökulmasta.  Omien voimavarojen täysin puuttuessa saa avustettava henkilö turvallisia kehonkokemuksia.
Kinestetiikan käsitteet

Kinestetiikka koostuu kuudesta käsitteestä. Vuorovaikutus (aistien merkitys tiedon vastaanottamiselle ja ymmärtämiselle), toiminnallinen anatomia (ihmiskehon rakenne ja ominaisuudet sekä niiden merkitys liikkumiselle), ihmisen liikkuminen (yhdensuuntainen ja spiraaliliike), voima (vetäminen ja työntäminen), ihmisen toiminnot (perusasennot, siirtyminen aktiviteettina, paikallaan suoritettavan toiminnot) ja ympäristö (liikkumista ja havainnointia tukeva tai rajoittava).
Käsitteet ovat ihmisen liikkeessä mukana, ja ne auttavat ihmistä luokittelemaan sekä tutkimaan omaa liikettään. Käsitteet edesauttavat avustajaa arvioimaan, suunnittelemaan ja toteuttamaan toimintaa yhdessä avustettavan kanssa. Avustajien fyysisen ja psyykkinen kuormituksen vähetessä työn luovuus ja mielekkyys lisääntyvät.
Kinestetiikan keskiössä on toimiva vuorovaikutus, toisen ihmisen kohtaaminen. Vuorovaikutus on pohja kinestetiikan käsitteille. Kun vuorovaikutus on laadukasta avustajan ja avustettavan välillä, tiedon vastaanotto, sen ymmärtäminen ja käyttö ovat optimaalisella tasolla. Vuorovaikutuksen on tarkoitus olla yhteistyötä avustajan ja avustettavan välillä, joten avustettavan tulisi ymmärtää, mitä hänelle ja hänessä itsessään tapahtuu. Mahdollisuus hallita ja ymmärtää, mitä hänessä itsessään tapahtuu edesauttaa läpi elämän jatkuvaan oppimiseen.
Kinestetiikassa tärkein aisti on kinesteettinen aisti eli liikeaisti. Sen avulla ihminen pystyy hahmottamaan liikkeen kehossaan ja ympäristön, jossa toimii. Kinesteettisen aistin avulla mahdollistetaan samalla kosketuksen ja kivun aistiminen. Vuorovaikutuksessa kinesteettisen aistin vahvistaminen tapahtuu koskettamisen avulla, jolloin avustettava reagoi saamaansa kosketukseen.
Liikkeen elementeissä liike muodostuu tilasta, voimasta ja ajasta. Liikkeen elementtejä muokkaamalla mahdollistetaan avustettavan osallistuminen toimintaansa ja hallinta omassa liikkeessään. Ympäristö yhdistää kaikki kinestetiikan kuusi käsitettä yhteen. Kaikki toiminnot suoritetaan jossakin ympäristössä, jolloin ympäristö voi rajoittaa tai tukea avustamistilannetta ja avustettavaa. Ympäristöön kuuluu tila, jossa avustaminen tapahtuu, sekä käytettävät apuvälineet ja avustaja.
Historia

Kinestetiikan kehittäjinä pidetään tanssija/koreografi Frank Hatchia ja psykologi Linda Sue Maiettaa. He ovat vaikuttaneet etenkin saksankielisissä maissa. Maietta kuoli 31.1.2018.
Tieteellinen tutkimus

Väitöskirjassaan Development and evaluation of two instruments to assess nursing staff’s competence in mobility care based on kinaesthetics Heidrun Gattinger esitti luotettavat mittarit, joita voidaan hyödyntää hoitohenkilökunnan turvallisen liikkumisen avustamisen osaamisperustan subjektiivisessa ja objektiivisessa arvioinnissa. Tutkimuksen tuloksia voidaan hyödyntää kehitettäessä hoidosta riippuvaisen henkilön liikkumista, elämänlaatua sekä henkilöstön tuki- ja liikuntaelimistön terveyttä.
Suomen Kinestetiikkayhdistys

Suomen Kinestetiikkayhdistys on perustettu vuonna 2009 edistämään kinestetiikan käyttöä ja tunnettavuutta. Se järjestää myös koulutusta ja kursseja.